**ДЕКЛАРАЦИЈА**

**како основа за водење на дебата за осовременување на образованието**

*Квалитетното образование е врвен приоритет и влог на секое современо општество кое се стреми да создаде долгорочен напредок. Патот до квалитетно образование води преку неговото осовременување, а за чие спроведување, покрај следење на најдобрите светски пракси, неопходно е вложување во учениците и студентите, постојаното инвестирање во наставниот и научен кадар, како и еднаква достапност и рамномерен квалитет на образовниот процес.*

За таа цел, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (назив на правниот субјект или физичкото лице) се согласува/м со принципите наведени во оваа Декларација, а кои служат единствено како основа за водење на инклузивна и аргументирана дебата на тема осовременување на образованието:

1. Употребата на дигитални алатки во образованието е процес кој се случува во развиените образовни системи и дава позитивни резултати, а дигиталните вештини и дигиталната писменост се очекува да бидат основа на професиите на иднината кои ќе ги создаваат или работат денешните генерации на ученици.

2. Квалитетот на образованието е врвен приоритет, а фокусот е потребно е секогаш првенствено да биде ставен на чинителите во воспитно образовниот процес, особено на односот наставник/чка – ученик/чка. Наставните помагала, во кои спаѓаат и учебниците е потребно да бидат еднакво достапни за секој ученик/чка.

3. За да може да се спроведе дигитализација на наставните помагала или некоја друга дигитална реформа во образованието, потребно е првенствено да се осигура дека секој ученик/чка има соодветен квалитетен електронски уред. Истовремено, секој/а ученик/чка мора да има еднаков пристап до брз и соодветен квалитетен интернет.

При спроведувањето на дигитални образовни реформи во образованието, квалитетни електронски уреди, пристап до интернет и соодветна обука неопходно е да бидат обезбедени за наставниците, професорите и сите други чинители во воспитно-образовниот процес кои ќе бидат опфатени со реформи за осовременување на образованието.

4. Со воведувањето на дигитални содржини во рамките на образовниот процес се очекува постигнување на поголема инклузивност, поголема интерактивност во наставата и повеќе можности за потребите на сите ученици. За таа цел, а особено водејќи се од начелото на недискриминација, секој ученик/чка, според методот на кој смета дека ќе покаже подобри резултати во наставата, го задржува правото на избор да користи хартиени учебници, дигитални учебници или истовремено да учи од дигитални и хартиени учебници.

5. Секоја реформа која се однесува на осовременување на образованието, покрај сите чинители во воспитно-образовниот процес, ќе се стреми да ги обедини, односно вклучи и граѓанските организации, експертите и сите останати физички и правни лица кои сакаат и сметаат дека можат да придонесат за нејзино поквалитетно и поинклузивно спроведување. Ова вклучува разгледување и постојано охрабрување на дебата на сите применливи позитивни европски и меѓународни образовни пракси.

Датум: \_\_.\_\_.2021 година \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (потпис/печат)